Up-432/00
Datum: 2001-02-06T00:00:00.000+01:00
ecli: ECLI:SI:USRS:2001:Up.432.00
vrsta: posamični akt
zadeva: ustavna pritožba
objavljeno: Neobjavljeno | 06.02.2001
dokument: US20637
akt: Ustavna pritožba A. A. zoper odločbo Sodišča združenega dela Republike Slovenije št. 1974/91 z dne 20. 2. 1992 v zvezi z odločbo Sodišča združenega dela v Kranju št. S 319/91 z dne 1.

10. 1991

Ustavna pritožba A. A. zoper sklep Ustavnega sodišča št. Up- 374/97 z dne 31. 5. 2000
resitev: zavrženje
izrek: Ustavna pritožba A. A. zoper odločbo Sodišča združenega dela Republike Slovenije št. 1974/91 z dne 20. 2. 1992 v zvezi z odločbo Sodišča združenega dela v Kranju št. S 319/91 z dne 1.

10. 1991 se zavrže.

Ustavna pritožba A. A. zoper sklep Ustavnega sodišča št. Up- 374/97 z dne 31. 5. 2000 se zavrže.
stavek: Ustavno sodišče zavrže prepozno vloženo ustavno pritožbo.Pritožba zoper sklep Ustavnega sodišča o zavrženju ustavne pritožbe ni dopustna, prav tako pa ga tudi ni mogoče izpodbijati z ustavno pritožbo.
odlocitev: sklep
geslo: Rok za vložitev ustavne pritožbe, prepozna ustavna pritožba.

Neizpodbojnost odločitve Ustavnega sodišča z ustavno pritožbo.
podlaga: Zakon o Ustavnem sodišču (ZUstS), 1. al. 1. odst. in 3. odst.

55. čl.
datum_vloge: 2000-12-12T23:00:00.000Z
datum_odlocitve: 2001-02-05T23:00:00.000Z

# Up-432/00

6. 2. 2001

S K L E P

Ustavno sodišče je v postopku za preizkus ustavne pritožbe A. A. iz Ž. na seji senata dne 6. februarja 2001

---

s k l e n i l o :

## Ustavna pritožba A. A. zoper odločbo Sodišča združenega dela Republike Slovenije št. 1974/91 z dne 20. 2. 1992 v zvezi z odločbo Sodišča združenega dela v Kranju št. S 319/91 z dne 1. 10. 1991 se zavrže.

## Ustavna pritožba A. A. zoper sklep Ustavnega sodišča št. Up- 374/97 z dne 31. 5. 2000 se zavrže.

---

### O b r a z l o ž i t e v :

Pritožnik je dne 13. 12. 2000 vložil ustavno pritožbo zoper v izreku navedeni sodni odločbi, s katerima je bil pravnomočno zavrnjen njegov zahtevek za razveljavitev domnevno nezakonitega sklepa o prenehanju delovnega razmerja. V pritožbi obširno navaja, zakaj se z odločitvijo sodišč ne strinja. K ustavni pritožbi pa prilaga še dodatek, iz katerega izhaja, da jo vlaga ponovno, potem ko je prejel sklep Ustavnega sodišča št. Up- 374/97 z dne 31. 5. 2000.

Iz navedb pritožnika izhaja, da sta bili izpodbijani odločbi izdani v ponovljenem postopku, potem, ko je bila prvotna odločba razveljavljena (odločba Sodišča združenega dela v Kranju št. S 179/90 z dne 7.11.1990 z odločbo Sodišča združenega dela Republike Slovenije št. Sp 161/91 z dne 20.6.1991). Glede na nadaljnje navedbe naj bi pritožnik vložil tudi revizijo zoper razveljavitveno odločbo v prvem postopku in razveljavitveno odločbo, s katero je bila zadeva vrnjena v ponovno sojenje. Iz priloženega revizijskega sklepa (št. VIII Ips 68/98 z dne 26.5.1998) je razvidno, da je bila revizija zavržena kot prepozna. Revizijski sklep Vrhovnega sodišča je pritožnik prejel 16.6.1998.

Pritožniku je bilo že v sklepu št- Up-374/97 z dne 31.5.2000 pojasnjeno, kakšni so po Zakonu o Ustavnem sodišču (Uradni list RS, št. 15/94 - v nadaljevanju ZUstS) pogoji za vložitev ustavne pritožbe. Pritožnik je pravnomočno sodno odločbo prejel v letu 1992. Tudi če se upošteva, da v delovnih sporih takrat še ni bila predvidena revizija, pa bi moral pritožnik ustavno pritožbo zoper pravnomočno odločbo vložiti v roku iz prvega odstavka 52. člena ZUstS. Ustavna pritožba kot posebno sredstvo za varstvo človekovih pravic je bila namreč uvedena že z Ustavo, njihova obravnava pa je bila omogočena šele z uveljavitvijo ZUstS. Na podlagi 82. člena ZUstS so se štele kot pravočasne tudi vse ustavne pritožbe, vložene v času od uveljavitve Ustave do uveljavitve ZUstS. Ustavno sodišče je kot pravočasne obravnavalo tudi vse ustavne pritožbe, vložene v 60 dneh od uveljavitve ZUstS.

Glede na navedeno je ustavna pritožba prepozna tudi, če se obravnava kot ustavna pritožba, vložena neposredno zoper pravnomočno odločbo v delovnem sporu. Revizijskega sklepa iz leta 1998 pritožnik ne izpodbija. Tudi če bi ga, bi bila ustavna pritožba prav tako prepozna.

Zoper sklep Ustavnega sodišča o zavrženju ustavne pritožbe ni dopustna pritožba (tretji odstavek 55. člena ZUstS), prav tako pa ga tudi ni mogoče izpodbijati z ustavno pritožbo (glej na primer sklep Ustavnega sodišča št. Up-331/98 z dne 4.3.1999, Uradni list RS, št. 17/99 in OdlUS VIII, 120).

Glede na vse navedeno je Ustavno sodišče ustavno pritožbo zavrglo kot prepozno oziroma nedopustno.

Senat Ustavnega sodišča je sprejel ta sklep na podlagi prve alinee prvega odstavka in tretjega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.

Predsednica senata:

Milojka Modrijan